Ritter gv̊t gedenket (Mit aufgelösten Abbreviaturen)
Ritter gv̊t gedenket·
gůter wibe dast min rat·
dc irs iht mit worten krenket·
dc vil tvgentlichen stat·
swer si eret der hat ere·
da gedenken an die man·
dc ir volget miner lere·
dar zv̊ rate ich úch noh mere·
seht dú wib mit trúwen an·
dc si kvnnen wol entstan·

Dú mir ist vor allen wiben·
zúrnet si dc ist mir leit·
wie sol ich die zit vertriben·
bi so sender arebeit·
dú min herze sere twinget·
beide naht vnd ǒch den tag·
vnd si mir niender geringet·
noh mir an liebe niht gelinget·
dc ist miner froͤide ein slag·
der ich wilent sere pflag·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse